Indoneziyada taxtadan tayyorlangan Qur'on kitobi  namoyish etildi

Indoneziyaning Palembang shahridagi «Al-Akbar» muzeyida taxtadan tayyorlangan Qur'on kitobi ko‘rgazmaga qo‘yildi.  

Suralar har birining bo‘yi 1,77 metr va eni 1,4 metr bo‘lgan 30ta doskaga o‘yib yozilgan.


Xattot Shofvatilla Moxzaibning «Anadolu» agentligiga aytishicha, u Qur'on oyatlarini taxtaga o‘yib yozish bilan 2001 yildan shug‘ullana boshlagan. Bu ishni yakunlash uchun unga 9 yil kerak bo‘lgan.


«Tajribaga ega bo‘lish uchun avvaliga qog‘ozda mashq qildim, oyatlarni kartonga o‘yib yozdim. Mutaxassislarning ma'qullashlaridan keyin taxtaga o‘yib yozishni boshladim», - dedi u.


Xattotning aytishicha, har bir doskaga sayqal berish uchun o‘rtacha bir oydan vaqt ketgan.